text: 96. AΠΟΦΑΣΗ ΕΘΝΙΚΗΣ ΕΠΙΤΡΟΠΗΣ ΤΗΛΕΠΙΚΟΙΝΩΝΙΩΝ ΚΑΙ ΤΑΧΥΔΡΟΜΕΙΩΝ (ΕΕΤΤ) Αριθ. 305/39 της 6 Φεβρ./1 Μαρτ. 2004 (ΦΕΚ Β΄  415) Προσδιορισμός των χρόνων ενημέρωσης των πινάκων δρομολόγησης των τηλεπικοινωνιακών παροχών στα πλαίσια της υλοποίησης της φορητότητας στην Ελληνική Αγορά. Αφού έλαβε υπόψη: α.το Ν.2867/2000 «Οργάνωση και Λειτουργία των Τηλεπικοινωνιών και άλλες Διατάξεις» και ιδίως, το άρθρο 3 παρ. 14 και το άρθρο 7 παρ. 1 του Νόμου αυτού (ΦΕΚ 273/Α/2000), β.το Π.Δ. 165/1999 «Τροποποίηση του Ν.2246/1994, όπως εκάστοτε ισχύει, σε συμμόρφωση: α) προς την Οδηγία 97/33/ΕΚ του Ευρωπαϊκού Κοινοβουλίου και του Συμβουλίου για τη Διασύνδεση στο χώρο των Τηλεπικοινωνιών, προκειμένου να διασφαλιστεί Καθολική Υπηρεσία και Διαλειτουργικότητα, με εφαρμογή των αρχών παροχής ανοικτού δικτύου (ΟΝΡ) και β) σε συμμόρφωση προς την Οδηγία 98/61/ΕΚ του Ευρωπαϊκού Κοινοβουλίου και του Συμβουλίου για την τροποποίηση της Οδηγίας 97/33/ΕΚ, σε ό,τι αφορά την Φορητότητα των Αριθμών και την Προεπιλογή Φορέα» (ΦΕΚ 159/Α/1999), γ.την απόφαση της ΕΕΤΤ ΑΠ.: 206/2/29.1.2001 «Εθνικό Σχέδιο Αριθμοδότησης για τις Υπηρεσίες Τηλεφωνίας και Κινητών και Προσωπικών Επικοινωνιών» (ΦΕΚ 127/Β/2001), δ.την απόφαση της ΕΕΤΤ AΠ.: 207/6/2.2.2001 «Κανονισμός Διαχείρισης και Εκχώρησης Αριθμών του Εθνικού Σχεδίου Αριθμοδότησης για τις Υπηρεσίες Τηλεφωνίας και Κινητών και Προσωπικών Επικοινωνιών» (ΦΕΚ 159/Β/ 2001), ε.την απόφαση της ΕΕΤΤ ΑΠ.: 254/71/31.5.2002 «Κανονισμός Εισαγωγής της Φορητότητας Αριθμών στην Ελληνική Αγορά» (ΦΕΚ 791/Β/2002), όπως τροποποιήθηκε με την ΑΠ ΕΕΤΤ 300/23/2003 (ΦΕΚ 1915/Β/2003), ιδίως δε το άρθρο 6 αυτής, στ.τα αποτελέσματα των έως τώρα εργασιών των ομάδων εργασίας των τηλεπικοινωνιακών παρόχων για την υλοποίηση της φορητότητας, όπως αυτές διαρθρώθηκαν με βάση την επιστολή της ΕΕΤΤ 19180/Φ.315/9.9.2003, αποφασίζει: Τον προσδιορισμό του χρόνου που πρέπει να μεσολαβεί ανάμεσα σε δύο διαδοχικές λήψεις στοιχείων από την Εθνική Βάση Δεδομένων Αναφοράς για τη Φορητότητα (ΕΒΔΑΦ), όπως αυτός ορίζεται στο άρθρο 6, παρ. 2 της Απόφασης της ΕΕΤΤ ΑΠ.:  Σελ. 386,476 Τεύχος      Σελ.        254/71 /31-5-2002 «Κανονισμός Εισαγωγής της Φορητότητας Αριθμών στην Ελληνική Αγορά» (ΦΕΚ 791/Β/2002), όπως τροποποιήθηκε με την ΑΠ ΕΕΤΤ 300/23/2003 (ΦΕΚ 1915/Β/2003), ως εξής: 1.Κάθε εργάσιμη ημέρα, όλοι οι τηλεπικοινωνιακοί πάροχοι (σταθερών και κινητών δικτύων) υποχρεούνται να ενημερώνουν ανά τρεις (3) ώρες τους πίνακες δρομολόγησης των κλήσεων με τα στοιχεία της ΕΒΔΑΦ προκειμένου να επιτυγχάνουν τη σωστή δρομολόγηση των κλήσεων. Συγκεκριμένα, η υποχρέωση αυτή ισχύει για τις ακόλουθες ώρες: 9πμ-12μμ- 15 μμ- 18μμ-21 μμ. 2.Κατά τις μη εργάσιμες ημέρες, όλοι οι πάροχοι υποχρεούνται να ενημερώνουν τους σχετικούς πίνακες δρομολόγησης μέσα σε 3 ώρες από την παραλαβή σχετικού μηνύματος επιβεβαίωσης μεταφοράς αριθμού από την ΕΒΔΑΦ (RFS broadcast). Έναρξη ισχύος Η ισχύς της παρούσας απόφασης αρχίζει με τη δημοσίευσή της στην Εφημερίδα της Κυβερνήσεως. 